section_heading: Zora živih mrtvaca
paragraph_text: Na povratku u svoj laboratorij Xabaras je u vlaku susreo Dylana, Sybil, i Groucha te ih pokušao uvjeriti da je Browningovo "ludilo" bilo posljedica duševnih kriza. Usprkos tom objašnjenju, trojac je nastavio pratiti Xabarasa do njegova laboratorija gdje je on Dylanu objasnio svoj cilj stvaranja besmrtnosti. Također mu je rekao da je star više stoljeća, kako je bio prvi nekromant, te da je izmislio voodoo čiji su ga sljedbenici nazivali Barun Samedi. Xabaras je tada naredio svojim zombijima da uhvate Dylana i njegove prijatelje te ih je namjeravao zaraziti zombi virusom. Ipak, trojac je uspio pobjeći zahvaljujući bombi koju je Dylan držao u torbi za klarinet te je Xabarasov laboratorij, zajedno s njim, uništen u eksploziji.